Diari Oficial de la Generalitat Valenciana


Sumari del DOGV 9855, del 23-05-2024 (2024/4660)

RESOLUCIÓ de 14 de maig de 2024, de la Conselleria d'Educació, Universitats i Ocupació, per la qual s'autoritza al centre docent privat de Formació Professional Marcelino Olaechea, d'Alzira, amb codi 91153138, per a impartir el cicle formatiu de grau superior en Educació Infantil en modalitat semipresencial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/4660


Data del document
:   14-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 14 de maig de 2024, de la Conselleria d'Educació, Universitats i Ocupació, per la qual s'autoritza al centre docent privat de Formació Professional Marcelino Olaechea, d'Alzira, amb codi 77102905, per a impartir el cicle formatiu de grau superior en Educació Infantil en modalitat semipresencial. [2024/4660]  
Antecedents de fet  
Primer. L'expedient ha sigut iniciat per la representació de la titularitat del centre privat de Formació Professional Marcelino Olaechea, d'Alzira, amb codi 53479758, mitjançant sol·licitud d'autorització, presentada en data 1 de desembre de 2023, per a impartir el cicle formatiu de grau superior en Educació Infantil, en modalitat semipresencial.  
  
Segon. En data 1 de març de 2024, la Direcció General de Formació Professional emet informe favorable.  
Tercer. En data 29 d'abril de 2024, la Inspecció d'Educació d'esta Conselleria emet informe favorable.  
A estos antecedents de fet s'apliquen els següents  
  
Fonaments de dret  
Primer. L'òrgan competent per a dictar la present resolució és la Secretària Autonòmica d'Educació, segons l'article 9.7 de l'Orde 30/2022, de 12 de maig, de la Conselleria d'Educació, Cultura i Esport, per la qual es regula l'organització i autorització dels ensenyaments dels cicles formatius de Formació Professional en modalitat semipresencial en centres docents públics i privats de la Comunitat Valenciana.  
  
Segon. En el present procediment s'ha comprovat que el centre complix amb l'estipulat en l'Orde 30/2022.  
Amb base en els antecedents de fet i fonaments de dret exposats, resolc:  
  
Primer  
Autoritzar el centre privat de Formació Professional Marcelino Olaechea, amb codi 16930620, d'Alzira, a impartir el cicle formatiu de grau superior en Educació Infantil, en modalitat semipresencial, amb una unitat en primer curs i una unitat en segon curs, amb una ràtio màxima de 30 discents per unitat.  
  
Segon  
La composició total del centre queda configurada de la manera següent:  
  
En modalitat presencial.  
Cicles formatius de grau superior de Formació Professional:  
Família: Servicis Socioculturals i a la Comunitat.  
- 1 cicle (1r i 2n curs) d'Educació Infantil, amb 20 llocs escolars per unitat en torn de matí.  
Família: Sanitat.  
- 1 cicle (1r i 2n curs) de Laboratori Clínic i Biomèdic, amb 30 llocs escolars per unitat en torn de matí.  
  
En modalitat semipresencial.  
Cicles formatius de grau superior de Formació Professional:  
Família: Servicis Socioculturals i a la Comunitat.  
- 1 cicle (1r i 2n curs) d'Educació Infantil, amb 30 llocs escolars per unitat.  
Família: Sanitat.  
- 1 cicle (1r i 2n curs) de Laboratori Clínic i Biomèdic, amb 45 llocs escolars per unitat.  
  
Tercer. Esta autorització serà efectiva des del curs acadèmic 2024-2025.  
Esta autorització s'inscriurà en el Registre de centres docents de la Comunitat Valenciana.  
De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 14 de maig de 2024.- El secretari autonòmic d'Educació: Daniel McEvoy Bravo.